তবে খোঁজ নিয়ে জানা গেছে, দেশের বিভিন্নস্থান থেকে হেফাজতে ইসলামের নেতাকর্মীরা সমাবেশে যোগ দিতে আসছেন৷ কুষ্টিয়া থেকে বিএনপির পাশাপাশি হেফাজতে ইসলামের নেতা-কর্মীরা বৃহস্পতিবার সকাল থেকে ঢাকা আসতে শুরু করেছেন৷ হেফাজতের কুষ্টিয়া জেলার সাংগঠনিক সম্পাদক ইব্রাহীম খলিল সাংবাদিকদের বলেছেন, সংগঠনের উচ্চপর্যায়ের নির্দেশে নেতা-কর্মীরা বাস-ট্রেনে ঢাকা যাচ্ছেন৷ শুধু কুষ্টিয়া থেকে তাদের প্রায় তিন হাজার নেতা-কর্মী কর্মসূচিতে যোগ দেবেন৷ বিএনপির কর্মসূচিতে হেফাজত কেন যাচ্ছে এমন প্রশ্নের জবাবে তিনি বলেন, ‘‘জালেম সরকারের বিরুদ্ধে আলেমরা অভিযাত্রায় যাচ্ছে৷”